b'\n_START_ARTICLE_\nJohn Towner Williams\n_START_SECTION_\nZa\xc4\x8detki ustvarjanja\n_START_PARAGRAPH_\nRodil se je v Floral Parku v New Yorku. Leta 1948 se je z dru\xc5\xbeino preselil v Los Angeles v Kaliforniji, kjer se je vpisal na znamenito univerzo (UCLA). Kompozirati se je u\xc4\x8dil tudi zasebno pri Mariu Castelnuovo-Tedescu, ki je u\xc4\x8dil tudi Jerrya Goldsmitha, ki je kasneje tudi postal znan skladatelj filmske glasbe. Svoje prvo glasbeno delo, ki je bila sonata za klavir, je napisal pri 19. letu. Leta 1952 je bil vpoklican v vojsko, kjer je skladal in aran\xc5\xbeiral glasbo za voja\xc5\xa1ke orkestre. Po odpustu 1954 se je vrnil v New York in od\xc5\xa1el na eno najbolj znanih \xc5\xa1ol za glasbenike na svetu, Juilliard School. Medtem je delal \xc5\xa1tudij iz klavirja in se pre\xc5\xbeivljal kot d\xc5\xbeezovski pianist. Igral je s svetovno znanim skladateljem Henryem Mancinijem in celo sodeloval pri snemanju ene najbolj popularnih tem filmske glasbe, Peter Gunn. V zgodnjih 60. letih je sodeloval s priznanim pevcem Frankiejem Laineom.\n_START_SECTION_\nFilmska zgodba\n_START_PARAGRAPH_\nKasneje se je vrnil v Los Angeles, kjer je za\xc4\x8del delati v filmskih studijih. Tu je deloval z nekaterimi najbolj\xc5\xa1imi filmskimi glasbeniki vseh \xc4\x8dasov: Franzom Waxmanom, Bernardom Hermannom in Alfredom Newmanom. Za\xc4\x8del je s kompoziranjem tem za televizijske serije. V zgodnjih 70. letih je po\xc4\x8dasi pridobival slavo s temami za visokoprora\xc4\x8dunske filme katastrofe Pozeidonova pustolov\xc5\xa1\xc4\x8dina, Potres in Towering Inferno. Leta 1974 je spoznal takrat \xc5\xa1e neznanega re\xc5\xbeiserja Stevena Spielberga, za katerega je napisal glasbo za debitantski film Sugarland Express. Znova sta se zdru\xc5\xbeila kasneje za re\xc5\xbeiserjev naslednji film, \xc5\xbdrelo. Ta naveza se je kasneje obdr\xc5\xbeala vse do danes, tako da je Williams napisal glasbo za skoraj vse njegove filme. Spielberg je Williamsa seznanil s svojim prijateljem Georgem Lucasom, za katerega je nato napisal teme za filme iz serije Vojne zvezd. Za svoje delo je bil 45. nominiran za oskarja in od tega dobil 5 oskarjev za filme \xc5\xbdrelo, Vojna zvezd:Episoda IV, E.T. vesolj\xc4\x8dek, Schindlerjev seznam in Fiddler on the Roof. Dobil je tudi dva emmya, osemnajst grammyev in \xc5\xa1tiri zlate globuse.'